Document ID: 32009D0782

KOMISIJAS LĒMUMS
(2009. gada 22. oktobris),
ar kuru groza Lēmumu 2006/636/EK, ar ko nosaka Kopienas atbalsta lauku attīstībai apjoma sadalījumu dalībvalstīm pa gadiem laikposmā no 2007. gada 1. janvāra līdz 2013. gada 31. decembrim
(izziņots ar dokumenta numuru C(2009) 8033)
(2009/782/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2005. gada 20. septembra Regulu (EK) Nr. 1698/2005 par atbalstu lauku attīstībai no Eiropas Lauksaimniecības fonda lauku attīstībai (ELFLA) (1) un jo īpaši tās 69. panta 4. punktu,
tā kā:
(1)
Vācija un Zviedrija saskaņā ar 136. pantu Padomes 2009. gada 19. janvāra Regulā (EK) Nr. 73/2009, ar ko paredz kopējus noteikumus tiešā atbalsta shēmām saskaņā ar kopējo lauksaimniecības politiku un izveido dažas atbalsta shēmas lauksaimniekiem, kā arī groza Regulas (EK) Nr. 1290/2005, (EK) Nr. 247/2006, (EK) Nr. 378/2007 un atceļ Regulu (EK) Nr. 1782/2003 (2), ir nolēmušas saskaņā ar minētās regulas 69. panta 7. punktu aprēķināto un Komisijas Regulas (EK) Nr. 639/2009 (3) III pielikumā noteikto summu padarīt pieejamu no 2011. gada un finansējamu no Eiropas Lauksaimniecības fonda lauku attīstībai (ELFLA).
(2)
Komisijas 2008. gada 3. oktobra Lēmums 2008/788/EK, ar ko nosaka brīvprātīgās modulācijas piemērošanas rezultātā iegūtās neto summas Portugālē 2009.-2012. kalendārajam gadam (4), ir atcelts un aizstāts ar Komisijas Lēmumu 2009/780/EK (5), ņemot vērā Portugāles pieņemto lēmumu 2009. kalendārajā gadā nepiemērot brīvprātīgo modulāciju.
(3)
Tādēļ Komisijas 2009. gada 11. maija Lēmums 2009/379/EK, ar ko nosaka summas, kuras saskaņā ar Padomes Regulu (EK) Nr. 1782/2003, (EK) Nr. 378/2007, (EK) Nr. 479/2008 un (EK) Nr. 73/2009 piešķir ELFLA, un summas ELGF izmaksu finansēšanai (6), ir grozīts ar Komisijas Lēmumu 2009/781/EK (7), ņemot vērā jaunās summas, kas pārskaitītas ELFLA un ko pārskaitījis ELFLA.
(4)
Pēc Lēmuma 2009/780/EK un Lēmuma 2009/781/EK pieņemšanas summas, kuras piešķir ELFLA, ir jākoriģē un jāpieskaita Kopienas atbalsta lauku attīstībai gada sadalījuma summām.
(5)
Tādēļ attiecīgi jāgroza Komisijas Lēmums 2006/636/EK (8),
IR PIEŅĒMUSI ŠO LĒMUMU.
1. pants
Ar šo Lēmuma 2006/636/EK pielikumu aizstāj ar šā lēmuma pielikumu.
2. pants
Šis lēmums ir adresēts dalībvalstīm.
Briselē, 2009. gada 22. oktobrī

Labels: 19
5
6
18
15